Tarkalevelű fehér som / Cornus alba 'Sibirica Variegata' | Dísznövény Webáruház
> Tarkalevelű fehér som / Cornus alba 'Sibirica Variegata'
Így gondozz! | Fehértarka fehér som / Cornus alba 'Sibirica Variegata' | Letölthető PDF
927 Ft/darab
COALSIVA-K2-30/40
Felállóágú cserje, mely télen ragyogó korallpiros vesszőjével, nyáron tarka levelével díszít
magyar Tarkalevelű fehér som
A tarkalevelű fehér som felálló ágú díszcserje. Hajtásai, vesszői fénylő-korallpirosak, lombja ősszel halványpirosra színeződik. Díszcserjeként használva fénylő-korallpiros ágai ősztől, késő télig különösen pompás látványt nyújtanak. Remekül mutatnak kertekben, parkokban, különösen havas háttér előtt. Aztán vegetációban mutatós, tarka levelével díszít.
Elegáns megjelenésével igényes díszkertekben is megállja a helyét.
Az alapfajtól (Cornus alba) különleges lombozata különbözteti meg.
Maximum 2 méteresre nő meg, rendszeres metszéssel alacsonyabban is tartható. A fiatal hajtások élénkebb vörösek, mint az öregebb hajtások, emiatt, hogy jól mutassanak, késő télen, rügyfakadás előtt, az öreg hajtásokat tövig le kell vágni, ezt először 3 éves növényen végezzük el, ezután minden évben, rendszeresen ajánlott megejteni, mert így sűrű, impozáns megjelenés érhető el. Mutatós, krém-fehér virágai hajtásvégeken, lapos álernyőkben nyílnak, májustól nyár elejéig virágoznak, enyhén illatosak. Termése fehér, madarak kedvelik fogyasztani. Az öreg hajtások kérge durva tapintású.
Kisebb szárazságot még elviselő, mezofita dísznövény fajta. Kielégítő öntözés mellett, a városi klímát is jól tűri. Télállósága kiváló, akár -40°C-ot is bírja! Fényigényes, legfeljebb még a félárnyékot viseli el. Tápanyagban gazdag, jó vízelvezetésű talajokon érzi jól magát.
A növény ágai ritkán ugyan, de legyökeresedhetnek, ezáltal terjedhet, amire figyeljünk oda, nehogy a rendelkezésére álló hely kicsi legyen neki. Növekedése gyors, sarjakat viszont nem hoz. Szaporítása fás dugvánnyal történik.
Tarkalavelű fehér som alapméretben, a kiírt áron:
A tarkalevelű fehér som telepíthető szoliterként
→ téli díszértéke egyedi szépségű
Sövényként is ültethetjük, a visszavágást is jól viseli
→ így használva, az ajánlott ültetési távolság 0,4-0,5 méter
Térhatárolóként is megfelel
→ nagyobb foltok beültetésére, ahol látványos, szép egybefüggő színhatást szeretnénk elérni
A tarkalevelű fehér somot egyedi téli díszértéke és vegetációban fehér-tarka lombja teszi kertépítészetileg nélkülözhetetlenné.
Korallpiros vesszők, fehér-tarka levelek, virágai kicsik, fehérek, melyek a fehér-tarka lomb között nem feltűnőek
Ágai, vesszői feketés-barnák; levelei kihajtáskor sötétbarnák, később barnás-zöldek
Hajtásai, vesszői korallpirosak, lombja ősszel kárminpirosra színeződik; maximum 3 méteresre nő meg; mutatós, sárgás-fehér virágai hajtásvégeken, lapos álernyőkben nyílnak, májustól néha nyár derekáig virágzanak, enyhén illatosak; termése kékes-fehér árnyalatú
Levelei kihajtásban bronz színűek, később szélesen sárga szegélyűek vagy aranysárgák; szép dísznövény, de páraigényes, kényes dísznövény fajta
Inkább a tarkalevelű fehér somot (Sibirica Variegata-t) választom: Allergiás vásárlóink figyelmébe
A tarkalevelű fehér som rovarbeporzású dísznövény, így virágzásának idején a méhek látogatják, ezért a méhcsípésre allergiás egyének ilyenkor csak távolról szemléljék!
Normál kerti körülmények között betegségekkel és kártevőkkel szemben ellenálló
Ám száraz, városi klímában legyengül és ⇒pajzstetű támadja
Viaszos védőpáncéllal rendelkező kártevő
ültetéskor a helyük megfelelő megválasztása
a dísznövény kielégítő körülményeinek biztosítása
rajzás kezdetekor a levelek szappanos vízzel történő lemosása
denaturált szesz szintén alkalmas erre a célra, beáztatott vattával lemosható a növény levele, szára. Ennek hatására a rovarok viaszos védőpáncélja feloldódik, valamint a petéik is elpusztulhatnak az így kezelt területeken
a pajzstetvek pajzsa kiváló védelmet nyújt az élősködőknek, csak a felszívódó növényvédő szerek alkalmasak: Basulin 600 EV, Mospilan 20 Sp
megelőzésképp ajánlott ősszel, lombhullás után és kora tavasszal, lombfakadás előtt olajos lemosópermetezést alkalmazni
→ az olaj elzárja a kórokozóktól a levegőt, miáltal így azok elpusztulnak
→ a Nevikén, a Novenda és a Vektafid permetezőszerek használhatók
fehér (madarak kedvence)
zöld, széle fehér szegélyű
vesszői legyökeresedők
Szibéria, Mandzsúria, Észak-Korea
1,5 - 2,0 méter
dísznövény (Sibirica Variegata fehér som) ► minden esetben
somfafélék (Cornaceae)
tarkalevelű fehér som (Cornus alba 'Sibirica Variegata')
Kifogástalan minőségű növények, kényelmes átvételi mód, nagyszerű kapcsolattartás, olcsó ár.
Rácz Zoltán |
Szép növény, kiváló kapcsolattartás, előnyös árfekvés.
díszcserje, fehér virágú, lombhullató díszcserje, színes levelű Termék összehasonlító